ZADATCI RIJEČIMA

1. Učenici 1. razreda skupljaju sličice i lijepe ih u razredni album. Prošloga su tjedna zalijepili 8 sličica, a ovoga tjedna 7 sličica. Koliko još sličica trebaju zalijepiti, ako u album stane ukupno 20 sličica?
2. Mama je ispekla 10 kiflica. Nakon ručka Jan je pojeo 2 kiflice, tata 4 i Iva 1 kiflicu. Koliko je kiflica ostalo na tanjuru?
3. U dvorištu su pas, mačka, pile i puran. Koliko nogu imaju sve te životinje zajedno?
4. U autobusu putuje 13 putnika. Na prvoj je stanici izašlo 6 putnika, a ušlo 8 putnika. S koliko je putnika autobus nastavio voziti nakon prve stanice?
5. Od 20 zadataka u testu Mia nije riješila 3 zadatka, a 4 zadatka je riješila pogrešno. Koliko je zadataka Mia točno riješila?
6. Na pikniku su se zajedno našle tri obitelji. Jedna ima 4 člana, druga ima 3 člana, a treća 5 članova. Koliko je ljudi ukupno bilo na tome pikniku?
7. Sonja je uštedjela 15 kuna. Za ušteđeni novac kupila je čokoladicu za 4 kune, sladoled za 6 kuna i sličice za 3 kune. Koliko joj je kuna ostalo?
8. U jednome prvom razredu ima 12 dječaka, a ostalo su djevojčice. Koliko ima djevojčica u tome razredu ako ukupno ima 18 učenika?
9. Sandro slavi rođendan. Pozvao je 7 prijatelja i 6 prijateljica. Koliko će ukupno djece biti na rođendanu?
10. Karlo i Marko brali su trešnje. Karlo je ubrao 10 trešanja i pojeo je 3 trešnje, Marko je ubrao 12 trešanja i pojeo 6. Koliko je trešanja ostalo Marku, a koliko Karlu? Kome je ostalo više trešanja?